Komission asetus (EY) N:o 1067/97, annettu 12 päivänä kesäkuuta 1997, poikkeuksellisista markkinoiden tukitoimenpiteistä sianliha-alalla Alankomaissa annetun asetuksen (EY) N:o 413/97 muuttamisesta kuudennen kerran



Virallinen lehti nro L 156 , 13/06/1997 s. 0008 - 0009



KOMISSION ASETUS (EY) N:o 1067/97, annettu 12 päivänä kesäkuuta 1997, poikkeuksellisista markkinoiden tukitoimenpiteistä sianliha-alalla Alankomaissa annetun asetuksen (EY) N:o 413/97 muuttamisesta kuudennen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan, sekä katsoo, että klassisen sikaruton puhjettua tietyillä Alankomaiden tuotantoalueilla tämän jäsenvaltion osalta on säädetty poikkeuksellisista sianlihamarkkinoiden tukitoimenpiteistä komission asetuksella (EY) N:o 413/97 (3), sellaisena kuin se on viimeksi muutettuna asetuksella (EY) N:o 1031/97 (4), Alankomaiden viranomaisten määräämien eläinlääkinnällisten ja kaupallisten rajoitusten jatkumisen ja uusille vyöhykkeille laajenemisen vuoksi on syytä suurentaa niiden lihotussikojen, porsaiden ja nuorten porsaiden määrää, jotka voidaan toimittaa toimivaltaisille viranomaisille, jolloin poikkeuksellisia toimenpiteitä voidaan jatkaa tulevina viikkoina, lainsäädännön selkeyttämiseksi olisi aiheellista koota yhteen liitteeseen tukikelpoisten eläinten määrää, jota on muutettu useaan otteeseen sen jälkeen, kun asetusta (EY) N:o 413/97 alettiin soveltaa 18 päivänä helmikuuta 1997, on tarpeen lisätä hieman nuorille porsaille toimittamiseen myönnettyä tukea, jotta eri porsasluokkien tukien välille saadaan johdonmukainen järjestys, poikkeuksellisten markkinatukitoimenpiteiden nopea ja tehokas soveltaminen on yksi parhaista välineistä klassisen sikaruton leviämisen estämiseksi; tämän vuoksi on oikeutettua soveltaa tämän asetuksen säännöksiä 2 päivästä kesäkuuta 1997, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 413/97 seuraavasti: 1. Poistetaan 1 artiklan 3 kohdan viimeinen alakohta. 2. Korvataan 4 artiklan 4 kohta seuraavasti: "4. Edellä 1 artiklan 2, 3 ja 4 kohdassa tarkoitettu tuki vahvistetaan tilalta lähdettäessä seuraavasti: - 55 ecua eläimeltä sellaisten porsaiden osalta, joiden keskipaino on erää kohden vähintään 25 kilogrammaa, - 47 ecua eläimeltä sellaisten porsaiden osalta, joiden keskipaino on erää kohden enemmän kuin 24 kilogrammaa, mutta vähemmän kuin 25 kilogrammaa, - 40 ecua eläimeltä sellaisten nuorten porsaiden osalta, joiden keskipaino on erää kohden vähintään 8 kilogrammaa, - 38 ecua eläimeltä enintään 3 viikkoa vanhojen hyvin nuorten porsaiden osalta." 3. Korvataan liite I tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 2 päivästä kesäkuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä kesäkuuta 1997. Komission puolesta Franz FISCHLER Komission jäsen (1) EYVL N:o L 282, 1.11.1975, s. 1 (2) EYVL N:o L 349, 31.12.1994, s. 105 (3) EYVL N:o L 62, 4.3.1997, s. 26 (4) EYVL N:o L 150, 7.5.1997, s. 34 LIITE "LIITE I Eläinten enimmäismäärä kokonaisuudessaan 18 päivästä helmikuuta 1997: >TAULUKON PAIKKA>